הלימודים לתואר השני (מ"א)

יו"ר הוועדה החוגית לתואר שני: פרופ׳ מיכל דליות-בול

מטרת הלימודים

לימודי התואר השני בחוג ללימודי אסיה מיועדים להרחבת והעמקת הידע וההבנה בתחום לימודי אסיה המודרנית והעכשווית עם דגש על סין, יפן, הודו וקוריאה. התכנית שואפת להכשיר מומחים לאסיה העכשווית, שיוכלו להשתלב בארגונים ציבוריים, עסקיים ואחרים בתחומי עיסוק מעשיים שונים כגון כלכלה ומסחר, פוליטיקה, ביטחון ומדיניות חוץ, משפטים, סביבה ואנרגיה, תיירות, תקשורת, ותעשיית התרבות. כמו כן התכנית שואפת להקנות לתלמידים שמעוניינים בקריירה אקדמית מיומנויות וכלים ברמה מתקדמת לביצוע מחקר עצמאי שיעסוק בכל אחת מהמדינות הנ"ל או באסיה המודרנית והעכשווית כמכלול. לימודי המ"א מושתתים על עבודה עצמאית במסגרת כיתות קטנות תוך דגש על השתתפות פעילה של התלמידים בתהליך הלמידה.

כללי

1. החוג מציע שני מסלולי לימודים: מסלול א' (עם כתיבת עבודת גמר מחקרית – תזה) ומסלול ב' (ללא תזה), כמפורט בהמשך.

2. החוג מציע שלוש תכניות לימודים: א) "המאה האסיאנית", המקנה מבט רב-תחומי על אסיה; ב) "שווקי אסיה", המתמקדת בכלכלות אסיה ובמנהל-עסקים באסיה. מוסמכי תכנית זו יקבלו ספח התמחות עם אישור הזכאות המעיד על תחום התמחותם; ו-ג) "המרחב האסיאני", שמתנהלת בשיתוף עם האוניברסיטה העברית ושמטרתה לבחון סוגיות רב-תחומיות במבט השוואתי בהקשר האסיאני. תכנית "המרחב האסיאני" מציעה מלגות לכל התלמידים המתקבלים. פרטים על כל אחת מהתכניות מופיעים בהמשך.

3. מעבר מתכנית לימודים אחת למשנהה וממסלול לימודים אחד למשנהו אפשרי באישור הוועדה החוגית לתואר שני.

4. במידת האפשר ומתוך התחשבות בסטודנטים עובדים, הלימודים לתואר שני יתקיימו פעמיים בשבוע (יום לימודים מלא ועוד חצי יום) במשך הסמסטר הראשון ללימודים, ופעם אחת בשבוע (בימי חמישי) בשאר הסמסטרים. בתכנית "שווקי אסיה" יתכן מצב בו יתקיימו לימודים גם בימי שישי.

5. תלמיד מ"א שישתתף באופן פעיל בכנס בחו"ל (יציג מאמר) יוכל לפנות ליועץ המ"א בבקשה לקבלת סיוע כספי. סיוע זה יינתן בכפוף למשאבים הזמינים.

**תכנית לימודי תואר שני "המאה האסיאנית"**

ראשת התכנית:פרופ׳ מיכל דליות-בול

**מטרת הלימודים**

הקניית ידע מקיף ומעמיק על המאפיינים הפוליטיים, כלכליים, תרבותיים וחברתיים של המדינות הבולטות במזרח ודרום אסיה, כולל סין, יפן, קוריאה והודו, ועל התהליכים שהובילו לעלייתה של אסיה בעשורים האחרונים והפיכתה למוקד כוח עולמי חדש. במסגרת התכנית התלמידים יערכו היכרות עם תחומי ידע מגוונים כגון, פוליטיקה, תקשורת, תרבות ואומנות, כלכלה, דת, סביבה, וחברה, ועם סוגיות שמשלבות את תחומי הידע השונים. על רקע עלייתה של אסיה החל מסוף המאה הקודמת ותחילת המאה ה-21, ולאור השפעתה הגוברת בעולם בתחומים רבים, התכנית תעניק כלים חיוניים לכל המעוניין להשתלב בארגונים וחברות המקיימים קשרים עם מדינות אסיה השונות. אלה כוללים את משרד החוץ ומשרדי ממשלה אחרים, ארגוני וחברות תקשורת, ארגוני תרבות וסביבה, מוסדות פיננסיים וחברות עסקיות אחרות שמעוניינות לפתח את פעילותן במזרח ודרום אסיה.

התכנית מציעה שני מסלולי לימוד: מסלול א' עם תזה ומסלול ב' ללא תזה כמפורט להלן.

**תנאי הקבלה**

1. בוגרי תואר ראשון בלימודי אסיה/מזרח-אסיה במסלול החד–חוגי או הדו–חוגי נדרשים לציון משוקלל סופי בתואר הראשון של 80 לפחות בחוג ללימודי אסיה/מזרח-אסיה, ו-76 לפחות בחוג השני/מקבצים. בוגרי תואר ראשון בחוגים אחרים נדרשים לציון משוקלל סופי בתואר הראשון של 80 לפחות.

2. מועמדים המבקשים להתקבל למסלול א' נדרשים בנוסף לדרישה הנ"ל לציון של 80 לפחות בעבודת סמינר אחת לפחות שהוגשה במהלך התואר ראשון. כמו כן, כתנאי קבלה נוסף, ראש התכנית רשאי לבקש לקרוא את אחת מעבודות הסמינר שהוגשו במסגרת התואר הראשון.

3. וועדת הקבלה לתואר שני שכוללת את חברי וועדת המ"א החוגית רשאית לשקול קבלת תלמידים למסלול ב' בציון משוקלל נמוך מ-80 (ולא פחות מ-76) תוך התניית ציון מעבר של 80 בלימודי ההשלמה.

4. ראיון אישי עם ראש התכנית לשם התאמת תכנית לימודים ומסלול לימודים על סמך הרקע האקדמי והמקצועי של המועמד ותחומי העניין שלו.

5. ההחלטה על קבלת המועמד ללימודים במסלול א' או ב' תתקבל על-ידי וועדת הקבלה לתואר שני לפני תחילת הלימודים. במהלך השנה הראשונה ללימודים ניתן לפנות לראש התכנית ולבקש העברה ממסלול ב' למסלול א', ולהיפך.

6. מועמד בעל תואר ראשון ממוסד להשכלה גבוהה, ששפת הלימוד בו אינה עברית, מחויב לעמוד בבחינת ידע בעברית ברמה שנקבעה על ידי האוניברסיטה כתנאי קבלה לתכנית.

7. מועמד בעל תואר ראשון ממוסד להשכלה גבוהה, ששפת הלימוד בו אינה עברית ואינה אנגלית, מחויב לעמוד בבחינת אמיר"ם לבחינת ידע באנגלית ברמה מינימלית של "מתקדמים ב'" כתנאי קבלה לתכנית.

8. תלמיד שסיים את כל חובות השמיעה לתואר הראשון אך עדיין לא סיים את כל החובות לתואר יוכל להגיש את מועמדותו לתכנית כתלמיד על-תנאי אם עמד בתנאים הנזכרים בתקנון הלימודים לתואר השני של האוניברסיטה. ההחלטה האם לקבל את התלמיד לתכנית המ"א כתלמיד על-תנאי תתקבל על-ידי וועדת הקבלה לתואר שני.

9. מועמדים בוגרי אוניברסיטאות מוכרות מחו"ל וכן בוגרי אוניברסיטאות בעלות שלוחות בישראל, אשר פועלות באישור המועצה להשכלה גבוהה, יחויבו בלימודי השלמה במסגרת התואר הראשון.

לימודי השלמה לבוגרי חוגים אחרים

1. תלמידים ללא רקע בלימודי אסיה יידרשו ללמוד קורסי השלמה מתכנית הב"א של החוג בהיקף 8 עד 16 שש"ס ולהשלימם בציון 80 לפחות. קורסי ההשלמה הספציפיים אותם יידרש המועמד ללמוד והיקפם ייקבעו על ידי ראש התכנית.

2. תלמיד הלומד קורסי השלמה יהיה במעמד של תלמיד על-תנאי בתכנית המ"א עד להשלמת הקורסים הללו.

3. תלמיד הלומד קורסי השלמה יהיה רשאי ללמוד במקביל גם קורסים מתכנית הלימודים לתואר שני. לימודים אלה, עם זאת, לא ישנו את מעמדו כתלמיד על-תנאי בתכנית המ"א עד לסיום ההשלמות בציון ממוצע של 80 לפחות, לא יאוחר מתום שנת הלימודים הראשונה.

4. לימודי ההשלמה אינם נכללים בשקלול השעות והציונים של לימודי התואר השני.

5. תלמיד המבקש להתקבל למסלול א' (עם תזה) יידרש להשלים עד סוף תקופת לימודיו לפחות ארבע (4) רמות של לימודי שפה במסגרת החוג. בוגרי תואר ראשון בלימודי אסיה/מזרח אסיה המבקשים להתקבל למסלול עם תזה יידרשו להמשיך וללמוד במהלך התואר את אחת מהשפות האסיאניות הנלמדות בחוג כמפורט להלן.

**היקף הלימודים הנדרש לקבלת התואר בהתאם למסלול הלימודים**

**מסלול א' (עם תזה):** 28 שש"ס לימודים עיוניים ו-8 שש"ס קורס עבודת תזה + 16-4 שש"ס לימודי שפה. לימודי שפה בהיקף 4 שש"ס, קרי שני קורסי שפה ברמת מ"א, יידרשו במצב בו סטודנט למד 6 רמות שפה בתואר הב"א. לימודי שפה בהיקף מירבי, קרי 16 שש"ס, יילמדו על-ידי סטודנטים ללא רקע בלימודי אסיה, שיידרשו ללמוד ארבעה קורסי שפה ברמת ב"א. לשם הבהרה, קורס שפה ברמת ב"א שקול ל-4 שש"ס וקורס שפה ברמת מ"א שקול ל-2 שש"ס.

**מסלול ב' (בלי תזה):** 36 שש"ס לימודים עיוניים, כולל לימודי שפה אופציונליים בתנאים המפורטים להלן.

**מבנה הלימודים והדרישות האקדמיות על–פי מסלולי לימוד**

**מסלול א' (עם תזה)**

1. תלמידי מסלול א' יידרשו ללמוד במהלך שנתיים קורס סדנה מתודולוגית וקורסים עיוניים נוספים למ"א בהיקף כולל של 24 שש"ס (בסה"כ 28 שש"ס). הקורסים ייבחרו מתוך קבוצת הקורסים שיוצעו לתלמידי התכנית "המאה האסיאנית" ובהתאם לאילוצי היצע ורישום קורסים מתכנית "המרחב האסיאני (ראו להלן).

2. תלמידי מסלול א' בעלי תואר ראשון בלימודי אסיה/מזרח אסיה יידרשו להשלים עד סוף תקופת לימודיהם בתכנית את קורסי השפה המתקדמים של האזור בו הם מתמחים (סינית/יפנית למתקדמים א'-ב' וסינית/יפנית למ"א א'-ב' למתמחים בלימודי סין ויפן, והינדי למ"א א'-ב' למתמחים בלימודי הודו). בוגרי תואר ראשון בחוגים אחרים, אשר לא למדו שפות אסיאניות במהלך לימודיהם לתואר ראשון, יידרשו כדרישת מינימום להשלים עד סוף תקופת לימודיהם קורסי סינית/יפנית/הינדי/קוריאנית א'-ד'. במידה ויוצעו רק שתי רמות של קוריאנית, התלמידים שיבחרו ללמוד קוריאנית ילמדו קוריאנית א'-ב' ועוד שתי רמות של סינית/יפנית/הינדי.

3. התלמידים יידרשו לכתוב עבודת סמינר אחת באחד מהקורסים העיוניים שיוצעו במסגרת התכנית, לפי בחירתם.

4. התלמידים במסלול א' יכתבו עבודת גמר מחקרית (תזה), שנחשבת כקורס בהיקף 8 שש"ס.

5. על התלמיד להציג בפני הוועדה החוגית לתואר שני אישור מנחה לתזה עד תחילת הסמסטר השני ללימודיו.

6. באישור ראש התכנית, יוכל תלמיד במסלול א' ללמוד במהלך לימודיו לתואר קורס אחד לתואר שני מחוג אחר, וסמינר ב"א אחד במסגרת החוג, אם סמינר זה קשור לתחום התמחותו של התלמיד.

מסלול ב' (ללא תזה)

1. תלמידי מסלול ב' שיבחרו להיבחן בבחינת גמר (ראה סעיף 5 להלן) יידרשו ללמוד במהלך שנתיים קורסים למ"א בהיקף 36 שש"ס. תלמידי מסלול ב' שיבחרו לכתוב פרויקט גמר (כתחליף לבחינת גמר, ראו סעיף 5 להלן) יידרשו ללמוד במהלך שנתיים קורסים נוספים למ"א בהיקף של 34 שש"ס (וביחד עם פרויקט הגמר, סה"כ 36 שש"ס). בכל שנה יוצעו במסגרת התכנית קורסים בהיקף כולל של 20 שש"ס שיעסקו בתחומי ידע שונים (לדוגמא: חברה, פוליטיקה, תרבות, כלכלה, סביבה וכו', וכן סדנה מתודולוגית) ובמדינות אסיאתיות שונות. תלמידים יוכלו להמיר קורסים שיוצעו במסגרת התכנית בקורסים מתכניות הלימוד האחרות של החוג ("שווקי אסיה" ו"המרחב האסיאני") באישור ראש התכנית.

2. תלמידי מסלול ב' אשר למדו במסגרת התכנית למ"א קורסי שפה בהיקף 16 שש"ס יזוכו עבורם ב-6 שש"ס ויידרשו להשלים קורסים נוספים בהיקף כולל של 30 שש"ס במקרה שיבחרו להיבחן בבחינת גמר, ו-28 שש"ס במקרה שיבחרו לכתוב פרויקט גמר.

3. התלמידים יידרשו לכתוב שתי עבודות סמינר בשני קורסים עיוניים לפי בחירתם.

4. באישור ראש התכנית, יוכל תלמיד במסלול ב' ללמוד במהלך לימודיו לתואר קורס אחד לתואר שני מחוג אחר, וסמינר ב"א אחד במסגרת החוג, אם סמינר זה קשור לתחום התמחותו של התלמיד.

5. התלמידים יידרשו להיבחן בבחינת גמר או להגיש פרויקט גמר לפי בחירתם. במידה והתלמיד יבחר להגיש פרויקט גמר, יהיה עליו לעדכן בכך את ראש התכנית עד סוף הסמסטר השלישי ללימודיו ולאתר מרצה מלווה לפרויקט שיסכים ללוותו במהלך הכתיבה. כתיבת פרויקט הגמר תזכה את התלמיד ב-2 שש"ס.

לימודי שפה

כל תלמידי מסלול א' מחוייבים בלימודי שפה אסיאנית. תלמידים במסלול זה שלא למדו שפה אסיאנית בעבר יידרשו להשלים במהלך תקופת לימודיהם לפחות ארבע רמות של לימודי שפה (סינית/יפנית/הינדי/קוריאנית א'-ד'. במידה ויוצעו רק שתי רמות של קוריאנית, התלמידים שיבחרו ללמוד קוריאנית ילמדו קוריאנית א'-ב' ועוד שתי רמות של סינית/יפנית/הינדי). תלמידי מסלול א' שהשלימו בהצלחה שש רמות שפה במהלך לימודי הב"א יחוייבו בשתי רמות נוספות בלבד. תלמידים במסלול א' שיבחרו להתמקד במחקר שלהם במדינה אחת, ילמדו את שפת המדינה שבה הם מתמחים. תלמידים במסלול א' שתחום התמחותם כולל כמה מדינות ילמדו את אחת מהשפות הרלבנטיות למחקר שלהם או שילוב של לא יותר משתי שפות הרלבנטיות למחקר. במקרים מיוחדים יאשר ראש התכנית לתלמיד במסלול א' ללמוד שפה שאינה שפת המדינה שבה הוא מתמחה, בתנאי ששפה זו היא אחת מארבע השפות האסיאניות שנלמדות במסגרת החוג. תלמיד במסלול א' בעל ידע קודם בשפות הנלמדות בחוג, ואשר אינו בוגר החוג, יידרש לעבור מבחן סיווג בשפה על מנת לקבוע את רמתו.

**הכרה בלימודי שפה**

**תלמידי מסלול א׳:** תלמידים אשר למדו במהלך לימודיהם לתואר שנישיעורי שפה בהיקף של 16 שש״ס יזכו להכרה של 4 שש״ס מתוך החובות לתואר. תלמידים אשר למדו במהלך לימודיהם לתואר שני שיעורי שפה בהיקף 12-4 שש״ס יזכו להכרה ב-2 שש״ס.

**תלמידי מסלול ב'**: תלמידי מסלול ב׳ אינם חייבים בלימודי שפה אך מומלץ שינצלו את תקופת לימודיהם ללימוד אחת מהשפות האסיאניות שנלמדות במסגרת החוג. תלמידי מסלול ב׳ שילמדו קורסי שפה יזכו להכרה במקסימום של 6 שש"ס.

**לימודי שפה בחו״ל:**

תלמידי מ״א שילמדו לימודי שפה בחו״ל יזכו להכרה ב-4 שש״ס לכל היותר במסלול א׳ ו-6 שש״ס לכל היותר במסלול ב׳.

משך הלימודים

תלמידי מסלול א' אמורים לסיים את לימודיהם, כולל הגשת עבודת הגמר המחקרית, תוך 3-2 שנות לימוד (שישה סמסטרים סה"כ).

תלמידי מסלול ב' אמורים לסיים את לימודיהם תוך שנתיים (ארבעה סמסטרים). את הלימודים במסלול ב' ניתן להשלים גם תוך שלושה סמסטרים.

הגשת הצעת מחקר לתזה

כתיבת הצעת מחקר לתזה היא אחד השלבים החשובים בהכנות לבצוע עבודת התזה. כתיבת ההצעה מחייבת את התלמיד לגבש את המחקר לפרטיו, לאחר קריאה מעמיקה ומקיפה של הספרות הרלבנטית. ההצעה מאפשרת למנחה העבודה ולחברי הוועדה החוגית לתואר שני לבחון את תכנית המחקר בביקורתיות על מנת לגלות ולתקן נקודות תורפה קודם לביצוע המחקר. על התלמיד לאתר מנחה לעבודה ולהמציא אישור הנחייה עד תחילת הסמסטר השני ללימודיו. הצעת המחקר תוגש לוועדה החוגית לתואר שני תוך שלושה סמסטרים ממועד תחילת הלימודים של התלמיד בתכנית. הגשת הצעת מחקר הינה שלב מחייב לתלמידי מסלול א' ואי-קיומה במועד, או אי עמידה במועד הצגת אישור מנחה, גוררים העברה אוטומטית של התלמיד למסלול ב'.

מועד הגשת עבודת הגמר המחקרית וציון מעבר

על התלמיד להגיש את עבודת התזה תוך שלוש שנים (או שישה סמסטרים) ממועד תחילת הלימודים בתכנית. על התלמיד להיות רשום לשנת הלימודים בה הוא מגיש את עבודת הגמר, ולהשלים את מלוא חובותיו בכל הקורסים הנדרשים לקבלת התואר, כולל עבודות סמינר, טרם הגשת העבודה לשיפוט.

**ציון מעבר לעבודת תזה**: 76.

בחינת הגמר (עבור תלמידי מסלול ב׳)

תלמיד יהיה זכאי לגשת לבחינת הגמר רק בתיאום עם ראש התכנית ורק לאחר שהשלים את כל חובות השמיעה והגיש את כל עבודותיו לתואר.

**ציון מעבר לבחינת גמר**: 76.

**פרויקט הגמר**

תלמיד יהיה זכאי להגיש את פרויקט הגמר רק בתיאום ראש התכנית ורק לאחר שהשלים את כל חובות השמיעה והגיש את כל עבודותיו האחרות (עבודות סמינר) לתואר. פרויקט הגמר יזכה את התלמיד ב-2 שש"ס.

**ציון מעבר לפרויקט גמר**: 76.

שקלול הציון הסופי לתואר שני

**מסלול א' (עם תזה)**

עבודת גמר מחקרית (תזה) 40%

עבודת סמינר אחת 10%

קורסים עיוניים 40%\*

4 קורסי שפה 10%\*\*

**סה"כ 100%**

**מסלול ב' (ללא תזה)**

בחינת גמר/פרויקט גמר 20%

2 עבודות סמינר 20%

קורסים עיוניים 60%\*\*\*

**סה"כ 100%**

\* 45% לתלמידים שהשלימו שני קורסי שפה.

\*\* 5% לתלמידים שהשלימו שני קורסי שפה.

\*\*\* לתלמידים שהשלימו ארבעה קורסי שפה: קורסים עיוניים – 50%; 4 קורסי שפה – 10%.

מסלול מואץ למ"א

תנאים אקדמיים

כללי

1. המסלול המואץ מיועד הן למועמדים המעוניינים במסלול עם תזה (מסלול א') והן למועמדים המעוניינים במסלול ללא תזה (מסלול ב', עם בחינת גמר או פרויקט גמר).

2. המסלול מיועד לתלמידי תואר ראשון אשר השיגו במהלך לימודי שנה א' ושנה ב' ממוצע כולל של 90 לפחות.

3. תלמיד שיזוהה כמצטיין, יוכל ללמוד בשנה ג' ללימודיו קורסים מלימודי התואר השני בהיקף של עד 12 שש"ס. במידה ויתקבל התלמיד ללימודי התואר השני בשנה העוקבת, יוכרו קורסים אלה כחלק מתכנית הלימודים למ"א.

4. תלמיד המעוניין להתקבל למסלול זה חייב להשלים טרם קבלתו לפחות עבודת פרו"ס אחת שציונה יהיה 90 לפחות.

5. על התלמיד לסיים את חובות השמיעה שלו לתואר הראשון במהלך שנה ג' ללימודי התואר הראשון.

6. התלמיד יתקבל ללימודי התואר השני בשנה ד' ללימודיו במעמד של תלמיד "על תנאי", במידה ונותרה לו חובת הגשת עבודות בב"א.

7. על התלמיד להציג את אישור הזכאות לתואר הראשון עד תום הסמסטר הראשון של לימודי התואר השני (שנה ד') כתנאי להמשך לימודיו לתואר שני בסמסטר ב'.

8. במהלך שנה ד' ללימודיו ישלים התלמיד את מכסת הקורסים הנדרשת על-ידי החוג.

מסלול עם כתיבת תזה

1. על התלמיד להגיש הצעת תזה ולקבל את אישור הוועדה החוגית לתואר שני להצעה עד תום שנה ד' ולא יאוחר מתחילת שנה"ל העוקבת.

2. השנה החמישית של לימודי המ״א תוקדש לכתיבת עבודת התזה.

3. עבודת התזה תוגש לשיפוט בתום השנה החמישית של לימודי המ״א, כולל חופשת הקיץ.

4. משך הלימודים הכללי לתואר ראשון ושני במסלול המואץ במסלול עם כתיבת תזה הנו חמש שנים.

מסלול ללא כתיבת תזה (עם בחינת גמר או פרויקט גמר)

1. התלמיד יגיש עד תום שנת הלימודים הרביעית את כל עבודותיו כולל פרויקט הגמר (במידה ובחר להגיש פרויקט גמר ולא לגשת לבחינת גמר).

2. במידה וייבחר לגשת לבחינת גמר, התלמיד ייגש לבחינה זו בתום השנה הרביעית ללימודיו, כולל חופשת הקיץ.

3. משך הלימודים הכללי לתואר ראשון ושני במסלול המואץ במסלול ללא תזה הנו ארבע שנים.

מבנה הלימודים על–פי מסלולי לימוד

מסלול עם כתיבת תזה

בשנה ג' ללימודי התואר הראשון ישלים התלמיד את יתרת חובותיו לתואר בוגר, ובנוסף לכך יידרש ללמוד קורסים ברמת התואר השני על-פי הפירוט הבא:

1. קורס סדנת מחקר מתודולוגית.

2. קורסים עיוניים נוספים בהיקף של 8 שש"ס מתכנית המ"א.

3. 2 קורסי שפה ברמת מתקדמים.

בנוסף, יידרש התלמיד למצוא לו מנחה לעבודת התזה במהלך שנה זו.

בשנה ד' ללימודים יידרש התלמיד לעמוד בדרישות הבאות:

1. השלמת קורסים עיוניים נוספים בהיקף של 16-14 שש"ס מתכנית המ"א.

2. הגשת עבודת סמינר באחד מהקורסים הנ"ל.

3. השלמת שני (2) קורסי שפה ברמת מ"א.

שנה ה' ללימודים תוקדש למחקר ולכתיבת עבודת הגמר המחקרית (תזה).

**מסלול ללא כתיבת תזה (עם בחינת גמר או פרויקט גמר)**

בשנה ג' ללימודים ישלים התלמיד את יתרת חובותיו לתואר בוגר, ובנוסף

לכך יידרש ללמוד קורסים ברמת התואר השני בהיקף 12 שש"ס.

בשנה ד' ללימודים יידרש התלמיד:

1. ללמוד קורסים עיוניים נוספים בהיקף של 24-20 שש"ס מתכנית המ"א.

2. להגיש עבודת סמינר בשניים מהקורסים הנ"ל.

3. לעמוד בבחינת גמר או להגיש פרויקט גמר.

**תכנית לימודי תואר שני בלימודי אסיה עם התמחות בשווקי אסיה**

ראש התכנית**:** ד״ר גיא פודולר

**מטרת הלימודים**

התכנית משלבת מבט רחב על כלכלות אסיה, היכרות מעמיקה עם מאפייניהן, והקניית כלים בסיסיים מתחום מנהל עסקים.   
התכנית מכוונת להכשיר אנשי מקצוע ומחקר בתחום שיישתלבו במגזר הציבורי והעסקי, ומיועדת לבוגרי תואר ראשון מתחומים מגוונים, לבוגרי תואר ראשון בלימודי אסיה, ולבוגרי תכנית **עסקים באסיה**. בתכנית קורסים מתקדמים בנושא שווקי אסיה שפותחו במיוחד עבורה, קורסים מתחום הניהול הנלמדים בביה"ס לניהול, וקורסי מ"א של החוג ללימודי אסיה. התכנית כוללת אפשרות לימוד שפות אסייתיות (סינית, יפנית, הינדי וקוריאנית) ותכניות חילופי סטודנטים.

**כללי**

1. החוג מציע שני מסלולי לימודים: מסלול א' (עם כתיבת עבודת גמר מחקרית-תזה) ומסלול ב' (ללא תזה, עם פרויקט גמר), כמפורט בהמשך.
2. מעבר מתכנית זו לתכנית מ"א אחרת וממסלול לימודים אחד למשנהו אפשרי באישור ועדת המ"א.
3. במידת האפשר ומתוך התחשבות בסטודנטים עובדים, הלימודים לתואר שני יתקיימו פעם או פעמיים בשבוע: בימי חמישי ויתכן שבסמסטרים מסוימים גם בימי שישי.

**תנאי הקבלה לתכנית**

* בוגרי תואר ראשון במוסדות מוכרים להשכלה גבוהה בארץ או בחו"ל בלימודי אסיה/מזרח אסיה.
* תלמידים שאינם בעלי תואר ראשון בלימודי אסיה ידרשו בלימודי השלמה.
* ממוצע של 80 לפחות בתואר הראשון (ב"א דו חוגי 80 בלימודי אסיה ו-76 בחוג השני; ב"א בתחום אחר 80).
* מועמדים המבקשים להתקבל למסלול א' נדרשים בנוסף לדרישה הנ"ל לציון של 80 לפחות בעבודת סמינר אחת לפחות שהוגשה במהלך התואר ראשון. כמו כן, כתנאי קבלה נוסף, ראש התכנית רשאי לבקש לקרוא את אחת מעבודות הסמינר שהוגשו במסגרת התואר הראשון.
* מעבר ראיון קבלה בחוג ללימודי אסיה.
* וועדת הקבלה לתואר שני שכוללת את חברי וועדת המ"א החוגית רשאית לשקול קבלת תלמידים למסלול ב' בציון משוקלל נמוך מ-80 (ולא פחות מ-76) תוך התניית ציון מעבר של 80 בלימודי ההשלמה.
* מועמד בעל תואר ראשון ממוסד להשכלה גבוהה, ששפת הלימוד בו אינה עברית, חייב לעמוד בבחינת ידע בעברית ברמה הנדרשת על ידי האוניברסיטה כתנאי קבלה לתכנית.
* מועמד בעל תואר ראשון ממוסד להשכלה גבוהה, ששפת הלימוד בו אינה עברית ואינה אנגלית, חייב לעמוד בבחינת אמיר"ם לבחינת ידע באנגלית ברמה מינימלית של "מתקדמים ב'" כתנאי קבלה לתכנית.
* תלמיד שסיים את כל חובות השמיעה לתואר הראשון אך עדיין לא סיים את כל החובות לתואר, יוכל להגיש את מועמדותו לתכנית כתלמיד על-תנאי אם עמד בתנאים הנזכרים בתקנון הלימודים לתואר השני של האוניברסיטה. ההחלטה האם לקבל את התלמיד לתכנית המ"א כתלמיד על-תנאי תתקבל על-ידי וועדת הקבלה לתואר שני.
* מועמדים בוגרי אוניברסיטאות מוכרות מחו"ל וכן בוגרי אוניברסיטאות בעלות שלוחות בישראל, אשר פועלות באישור המועצה להשכלה גבוהה, יחויבו בלימודי השלמה במסגרת התואר הראשון.

**לימודי השלמה לבוגרי חוגים אחרים**

1. בוגרי חוגים אחרים יידרשו להשלים שלושה מבואות מודרניים מתכנית הב"א של החוג בהיקף כולל של 12 שש"ס. במקביל, יוכלו ללמוד קורסי שפה. בסמכות ראש התכנית להפנות את התלמיד לקורס סמינריון או פרו-סמינריון, כקורס השלמה נוסף, במסגרתו יידרש להגיש עבודה.
2. תלמיד הלומד קורסי השלמה יהיה רשאי ללמוד במקביל גם קורסים מתכנית הלימודים לתואר שני. לימודים אלה, עם זאת, לא ישנו את מעמדו כתלמיד על-תנאי בתכנית המ"א עד לסיום ההשלמות בציון ממוצע של 80 לפחות, לא יאוחר מתום שנת הלימודים הראשונה.
3. תלמיד המבקש להתקבל למסלול א' (עם תזה), יידרש להשלים עד סוף תקופת לימודיו ארבע רמות שפה לפחות. בוגרי תואר ראשון בלימודי אסיה/מזרח אסיה המבקשים להתקבל למסלול עם תזה יידרשו להמשיך וללמוד במהלך התואר את אחת מהשפות האסיאניות הנלמדות בחוג.
4. לימודי ההשלמה אינם נכללים בשקלול שעות לימודי התואר השני.

**מבנה הלימודים**

ניתן להירשם לאחד משני מסלולי הלימודים הבאים:

**1. מסלול עם תזה –**28 שש"ס קורסים עיוניים, כתיבת תזה השקולה לקורס בהיקף 8 שש"ס, ושתיים (2) עד ארבע (4) רמות לימודי שפה (16-4 שש״ס). לימודי שפה בהיקף 4 שש"ס, קרי שני קורסי שפה ברמת מ"א, יידרשו במצב בו סטודנט למד 6 רמות שפה בתואר הב"א. לימודי שפה בהיקף מירבי, קרי 16 שש"ס, יילמדו על-ידי סטודנטים ללא רקע בלימודי אסיה, שיידרשו ללמוד ארבעה קורסי שפה ברמת ב"א. לשם הבהרה, קורס שפה ברמת ב"א שקול ל-4 שש"ס וקורס שפה ברמת מ"א שקול ל-2 שש"ס.

* קורסי ליבה מתחום מינהל עסקים (6 שש"ס(.
* קורסי ליבה בנושא שווקי אסיה (8 שש"ס(.
* סדנת מחקר מתודולוגית (4 שש"ס(.
* שיעורי בחירה בלימודי אסיה (10 שש"ס(.
* קורסי שפה: שתיים-ארבע רמות (הכרה של 4-2 שש"ס בהתאם להיקף).
* עבודה סמינריונית אחת במסגרת אחד מקורסי הבחירה של החוג ללימודי אסיה.
* עבודת תזה (8 שש"ס).

קורסי ההתמחות במסלול זה כוללים את קורסי הליבה מתחום מינהל עסקים וקורסים בהיקף 4 שש"ס מבין קורסי הליבה בנושא שווקי אסיה. היקף קורסי ההתמחות במסלול זה הנו 10 שש"ס.

**2. מסלול ללא תזה –** 36 שש"ס קורסים עיוניים, כדלקמן:

* קורסי ליבה מתחום מינהל עסקים (8 שש"ס(.
* קורסי ליבה בנושא שווקי אסיה (8 שש"ס).
* פרויקט גמר (2 שש"ס(.
* התנסות מעשית (2 שש"ס) - בכפוף לאישור ראש התכנית, ניתן להמיר 2 שש"ס מקורסי הליבה בתחום מנע"ס, קורסי ליבה בתחום שווקי אסיה, או קורסי בחירה, בהתנסות מעשית בהיקף 100 שעות (שיתפרסו על-פני סמסטר אחד, ולכל היותר ובכפוף לאישור ראש התכנית על-פני שני סמסטרים). התנסות מעשית תיעשה בארגון עסקי או ציבורי המקיים פעילות עבודה עם אחת או יותר ממדינות אסיה, ובתפקיד הכרוך בקידום, תפעול או ניהול פעילות זו או חלק ממנה.
* שיעורי בחירה בלימודי אסיה (18 שש"ס), כולל אפשרות בחירה של שיעורי שפה\*.
* שתי עבודות סמינריוניות שייכתבו במסגרת שניים מקורסי הבחירה של החוג ללימודי אסיה.

קורסי ההתמחות במסלול זה כוללים את קורסי הליבה מתחום מינהל עסקים וקורסים בהיקף 4 שש"ס מבין קורסי הליבה בנושא שווקי אסיה. היקף קורסי ההתמחות במסלול זה הנו 12 שש"ס.

\*לימודי שפה יזכו להכרה עד מקסימום של 6 שש"ס. קורסי שפה שיילמדו מעבר להיקף זה לא יזכו בהכרה ועשויים להיות כרוכים בתוספת תשלום.

**משך הלימודים**

תלמידי מסלול א' אמורים לסיים את לימודיהם, כולל הגשת עבודת הגמר המחקרית, תוך שלוש שנות לימוד (שישה סמסטרים).

תלמידי מסלול ב' אמורים לסיים את לימודיהם, כולל פרויקט גמר, תוך שנתיים (ארבעה סמסטרים).

**הגשת הצעת מחקר לתזה**

כתיבת הצעת מחקר לתזה היא אחד השלבים החשובים בהכנות לבצוע עבודת התזה. כתיבת ההצעה מחייבת את התלמיד לגבש את המחקר לפרטיו, לאחר קריאה מעמיקה ומקיפה של הספרות הרלבנטית. ההצעה מאפשרת למנחה העבודה ולחברי הוועדה החוגית לתואר שני לבחון את תכנית המחקר בביקורתיות על מנת לגלות ולתקן נקודות תורפה קודם לביצוע המחקר. על התלמיד לאתר מנחה לעבודה ולהמציא אישור הנחייה עד תחילת הסמסטר השני ללימודיו. הצעת המחקר תוגש לוועדה החוגית לתואר שני תוך שלושה סמסטרים ממועד תחילת הלימודים של התלמיד בתכנית. הגשת הצעת מחקר הינה שלב מחייב לתלמידי מסלול א' ואי-קיומה במועד, או אי עמידה במועד הצגת אישור מנחה, גוררים העברה אוטומטית של התלמיד למסלול ב'.

**מועד הגשת עבודת הגמר המחקרית וציון מעבר**

על התלמיד להגיש את עבודת התזה שכתב תוך שלוש שנים (שישה סמסטרים) ממועד תחילת הלימודים בתכנית. על התלמיד להיות רשום לשנת הלימודים בה הוא מגיש את עבודת הגמר, ולהשלים את מלוא חובותיו בכל הקורסים הנדרשים לקבלת התואר, כולל עבודות סמינר, בטרם הגשת העבודה לשיפוט.

**ציון מעבר לתזה**: 76.

שקלול הציון הסופי לתואר שני

**מסלול א' (עם תזה)**

עבודת גמר מחקרית (תזה) 40%

1 עבודת סמינר 10%

קורסים עיוניים 40%\*

4 קורסי שפה 10%\*\*

**סה"כ 100%**

\* 45% לתלמידים שהשלימו שני קורסי שפה.

\*\* 5% לתלמידים שהשלימו שני קורסי שפה.

**מסלול ב' (ללא תזה)**

פרויקט גמר 20%

2 עבודות סמינר 20%

קורסים עיוניים 60%

**סה"כ 100%**

מסלול מואץ למ"א

תנאים אקדמיים

כללי

1. המסלול המואץ מיועד למועמדים המעוניינים במסלול עם תזה (מסלול א') ולמועמדים המעוניינים במסלול ללא תזה (מסלול ב').

2. המסלול המואץ מיועד לתלמידי תואר ראשון אשר השיגו במהלך לימודי שנה א' ושנה ב' ממוצע כולל של 90 לפחות.

3. תלמיד שיזוהה כמצטיין, יוכל ללמוד בשנה ג' ללימודיו קורסים מלימודי התואר השני בהיקף של עד 12 שש"ס. במידה ויתקבל התלמיד ללימודי התואר השני בשנה העוקבת, יוכרו קורסים אלה כחלק מתכנית הלימודים למ"א.

4. תלמיד המעוניין להתקבל למסלול זה חייב להשלים טרם קבלתו לפחות עבודת פרו"ס אחת שציונה 90 לפחות.

5. על התלמיד לסיים את חובות השמיעה לתואר הראשון במהלך שנה ג' ללימודי התואר הראשון.

6. התלמיד יתקבל ללימודי התואר השני בשנה ד' ללימודיו במעמד של תלמיד "על תנאי", במידה ונותרה לו חובת הגשת עבודות בב"א.

7. על התלמיד להציג את אישור הזכאות לתואר הראשון עד תום הסמסטר הראשון של לימודי התואר השני (שנה ד') כתנאי להמשך לימודיו לתואר שני בסמסטר ב'.

8. במהלך שנה ד' ללימודיו ישלים התלמיד את מכסת הקורסים הנדרשת על–ידי החוג.

מסלול מואץ עם כתיבת תזה

1. על התלמיד להגיש הצעת תזה ולקבל את אישור הוועדה החוגית לתואר שני להצעה עד תום שנה ד' ולא יאוחר מתחילת שנה"ל העוקבת.

2. השנה החמישית של לימודי המ״א תוקדש לכתיבת עבודת התזה.

3. עבודת התזה תוגש לשיפוט בתום השנה החמישית של לימודי המ״א, כולל חופשת הקיץ.

4. משך הלימודים הכללי לתואר ראשון ושני במסלול המואץ במסלול עם כתיבת תזה הנו חמש שנים.

מסלול מואץ ללא כתיבת תזה (עם פרויקט גמר)

1. התלמיד יגיש עד תום שנת הלימודים הרביעית (כולל חופשת הקיץ) את כל עבודותיו, כולל פרויקט הגמר.

2. משך הלימודים הכללי לתואר ראשון ושני במסלול המואץ ללא כתיבת תזה (עם פרויקט גמר) הנו ארבע שנים.

מבנה הלימודים על-פי מסלולי לימוד

מסלול מואץ עם כתיבת תזה

בשנה ג' ללימודי התואר הראשון ישלים התלמיד את יתרת חובותיו לתואר בוגר, ובנוסף לכך יידרש ללמוד קורסים ברמת התואר השני על-פי הפירוט הבא:

1. קורס סדנת מחקר מתודולוגית (4 שש״ס).

2. קורסים עיוניים נוספים בהיקף של 8 שש"ס בהתאם לדרישות התכנית "שווקי אסיה".

3. 2 קורסי שפה ברמת מתקדמים.

בנוסף, יידרש התלמיד במהלך שנה זו לאתר מנחה לעבודת התזה.

בשנה ד' ללימודים יידרש התלמיד ללמוד על-פי הפירוט הבא:

1. קורסים עיוניים נוספים בהיקף של 16 שש"ס בהתאם לדרישות התכנית "שווקי אסיה".

2. להשלים עבודת סמינר באחד מהקורסים הנ"ל.

3. 2 קורסי שפה ברמת מ"א.

שנה ה' ללימודים תוקדש למחקר ולכתיבת עבודת הגמר המחקרית (תזה).

**מסלול מואץ ללא כתיבת תזה (עם פרויקט גמר)**

בשנה ג' ללימודים ישלים התלמיד את יתרת חובותיו לתואר בוגר, ובנוסף

לכך יידרש ללמוד קורסים עיוניים בהיקף 12 שש"ס מתכנית המ"א "שווקי אסיה". תלמידי תכנית "שווקי אסיה" במסלול ללא תזה אינם מחויבים ללמוד את הקורס "סדנת מחקר מתודולוגית". נתונה בידיהם האפשרות, עפ"י בחירתם, ללמוד אותו כקורס בחירה.

בשנה ד' ללימודים יידרש התלמיד:

1. ללמוד קורסים עיוניים נוספים בהיקף של 22 שש"ס מתכנית המ"א "שווקי אסיה".

2. להגיש עבודת סמינר בשניים מהקורסים הנ"ל.

3. להגיש פרויקט גמר, המזכה ב-2 שש"ס.

**תכנית "המרחב האסיאני: זרמים חוצי-תרבויות"**

**תכנית משותפת לאוניברסיטת חיפה והאוניברסיטה העברית**

ראש התכנית: **פרופ' רותם קובנר**

תכנית "המרחב האסיאני"מציעה הזדמנות ייחודית לסטודנטים מצטיינים להצטרף ללימודים מתקדמים רב-תחומיים ובין-אוניברסיטאיים המתמקדים ביבשת אסיה.

התכנית משותפת לאוניברסיטת חיפה ולאוניברסיטה העברית, וממומנת על-ידי קרן יד הנדיב, המועצה להשכלה גבוהה, ושתי האוניברסיטאות. זוהי תכנית מובנית הרואה ביבשת אסיה רצף של ציוויליזציות ומתמקדת בקשרים ובתהליכים חוצי-אזורים בין ובקרב חברות, תרבויות, ומדינות אסיאניות, וכן בקשרים בין אסיה ויבשות אחרות, לאורך ההיסטוריה ועד היום הזה. פרט לסביבת לימודים ומחקר דינמית וייחודית, התכנית מציעה מלגות לכל התלמידים המתקבלים. בקורסים היעודיים של התכנית לומדים יחדיו תלמידי מ"א ותלמידי דוקטורט.

מסלול המ״א בתכנית זאת מוביל לכתיבת תזה. ליבת הלימודים טמונה במגוון רחב של קורסים ייעודיים העוסקים בנושאים חוצי-אזורים, בין-תרבותיים, ולעיתים גם חוצי יבשות, וכן קורסי ליבה בהוראת חוקרים בעלי שם בינלאומי. בנוסף, התכנית כוללת אירועי העשרה רבים כגון סיורים לימודיים בארץ ובחו״ל, סדנאות וכנסים ייעודיים וכן ריטריט (retreat) שנתי. התכנית היא בינלאומית ופתוחה גם לסטודנטים מחוץ לישראל. שפת ההוראה בתכנית אנגלית או עברית, בהתאם להרכב המשתתפים.

1. הלימודים במסגרת התכנית מאפשרים לימוד במסלול אישי הנתפר על פי צרכי התלמיד.
2. הלימודים בתכנית הם רק במסלול עם תזה. נושא התזה חייב להיות בין-איזורי ו/או השוואתי.
3. הלימודים במסגרת התכנית הם עם מלגה למשך שנתיים (36,000 ש״ח לשנה ופטור משכר לימוד, נכון לשנת תשפ״ג) בתנאי שהתלמיד יעמוד בכל התנאים המפורטים להלן (ראו **תנאי המלגה**)
4. התכנית מיועדת לתלמידים מצטיינים. עם זאת, תנאי הקבלה הראשוניים זהים לאלה של שאר תכניות המ״א בחוג. הקבלה לתכנית מתבצעת על ידי ועדת ההיגוי של התכנית.
5. במסגרת התכנית יש ללמוד קורסים יעודיים בהיקף כולל של 16 שש״ס (4 שש״ס חובה, 12 שש״ס בחירה). קורסים אלה נלמדים בימי שלישי, סמסטר אחד בקמפוס אוניברסיטת חיפה וסמסטר אחד בקמפוס הר הצופים באוניברסיטה העברית בירושלים.
6. בנוסף, התלמידים נדרשים לקחת חלק בסדנה מתודולוגית (4 שש״ס) במסגרת החוג וכן לכתוב עבודת סמינר באחד מקורסי המ"א (הציון על העבודה נפרד מהציון על הקורס ואינו מזכה בשש"ס, אולם בשקלול הסופי לתואר הציון על עבודת הסמינר מהווה 10 אחוז מהציון הסופי). הקורסים הנותרים יבחרו מתוך היצע הקורסים בחוג או בהתאמה אישית.

**לימודי השלמה לבוגרי חוגים אחרים**

1. תלמידים ללא רקע בלימודי אסיה נדרשים ללמוד קורסי השלמה מתכנית הב"א של החוג בהיקף 8 עד 16 שש"ס. קורסי ההשלמה הספציפיים אותם נדרש המועמד ללמוד והיקפם ייקבעו על ידי ראש התכנית.

2. תלמיד הלומד קורסי השלמה הינו במעמד של תלמיד על-תנאי בתכנית המ"א עד להשלמת הקורסים הללו.

3. תלמיד הלומד קורסי השלמה רשאי ללמוד במקביל גם קורסים מתכנית הלימודים לתואר שני. לימודים אלה, עם זאת, אינם משנים את מעמדו כתלמיד על-תנאי בתכנית המ"א עד לסיום ההשלמות בציון ממוצע של 80 לפחות, לא יאוחר מתום שנת הלימודים הראשונה.

4. לימודי ההשלמה אינם נכללים בשקלול השעות והציונים של לימודי התואר השני.

5. תלמיד שאינו בוגר תואר ראשון בלימודי אסיה/מזרח אסיה המבקש להתקבל לתכנית נדרש להשלים עד סוף תקופת לימודיו לפחות ארבע (4) רמות של לימודי שפה במסגרת החוג. בוגרי תואר ראשון בלימודי אסיה/מזרח אסיה המבקשים להתקבל לתכנית נדרשים להמשיך וללמוד במהלך התואר את אחת מהשפות האסיאניות הנלמדות בחוג כמפורט להלן.

**היקף הלימודים הנדרש לקבלת התואר**

28 שש"ס לימודים עיוניים, כתיבת תזה השקולה לקורס בהיקף 8 שש"ס, ו-16-4 שש"ס לימודי שפה

**פרוט הדרישות**

1. פרוט הקורסים:

1. שני קורסי ליבה של התכנית – 4 שש״ס

2. קורסים יעודיים נוספים של התכנית – 12 שש״ס

3. סדנה מתודולוגית – 4 שש״ס

4. קורסים נוספים מהיצע קורסי המ"א של החוג או

בהתאמה אישית - 8 שש"ס

5. כתיבת עבודה מחקרית (תזה) – 8 שש"ס

6. קורסי שפה – 16-4 שש״ס.

לימודי שפה בהיקף 4 שש"ס, קרי שני קורסי שפה ברמת מ"א, יידרשו במצב בו סטודנט למד 6 רמות שפה בתואר הב"א. לימודי שפה בהיקף מירבי, קרי 16 שש"ס, יילמדו על-ידי סטודנטים ללא רקע בלימודי אסיה, שיידרשו ללמוד ארבעה קורסי שפה ברמת ב"א. לשם הבהרה, קורס שפה ברמת ב"א שקול ל-4 שש"ס וקורס שפה ברמת מ"א שקול ל-2 שש"ס.

2. תלמידים בעלי תואר ראשון בלימודי אסיה/מזרח אסיה נדרשים להשלים עד סוף תקופת לימודיהם בתכנית את קורסי השפה המתקדמים של האזור בו הם מתמחים (סינית/יפנית למתקדמים א'-ב' וסינית/יפנית למ"א א'-ב' למתמחים בלימודי סין ויפן, והינדי למ"א א'-ב' למתמחים בלימודי הודו). בוגרי תואר ראשון בחוגים אחרים, אשר לא למדו שפות אסיאניות במהלך לימודיהם לתואר ראשון, נדרשים כדרישת מינימום להשלים עד סוף תקופת לימודיהם קורסי סינית/יפנית/הינדי/קוריאנית א'-ד'. במידה ויוצעו רק שתי רמות של קוריאנית, התלמידים שיבחרו ללמוד קוריאנית ילמדו קוריאנית א'-ב' ועוד שתי רמות של סינית/יפנית/הינדי.

3. התלמידים נדרשים לכתוב עבודת סמינר אחת באחד מהקורסים העיוניים שיוצעו במסגרת התכנית, לפי בחירתם.

4. על התלמיד להציג בפני הוועדה החוגית לתואר שני אישור מנחה לתזה עד ה-30 בנובמבר בשנת הלימודים הראשונה.

5. באישור ראש התכנית, יכול תלמיד התכנית ללמוד במהלך לימודיו לתואר קורס אחד לתואר שני מחוג אחר או אף מוסד אחר, אם הקורס קשור לתחום התמחותו.

**לימודי שפה**

כל תלמידי התכנית מחוייבים בלימודי שפה אסיאנית. תלמידים שלא למדו שפה אסיאנית בעבר יידרשו להשלים במהלך תקופת לימודיהם לפחות ארבע רמות של לימודי שפה (סינית/יפנית/הינדי/קוריאנית א'-ד'. במידה ויוצעו רק שתי רמות של קוריאנית, התלמידים שיבחרו ללמוד קוריאנית ילמדו קוריאנית א'-ב' ועוד שתי רמות של סינית/יפנית/הינדי). תלמידים שהשלימו בהצלחה שש רמות שפה במהלך לימודי הב"א מחוייבים בשתי רמות נוספות בלבד. ניתן להתמקד בשפה אחת או שילוב של שתי שפות הרלבנטיות למחקר. במקרים מיוחדים, מאשר ראש התכנית לתלמיד ללמוד שפה שאינה שפת המדינה שבה הוא מתמחה, בתנאי ששפה זו היא אחת משלוש השפות האסיאניות שנלמדות במסגרת החוג. תלמיד בעל ידע קודם בשפות הנלמדות בחוג, ואשר אינו בוגר החוג, נדרש לעבור מבחן סיווג בשפה על מנת לקבוע את רמתו.

**הכרה בלימודי שפה**

תלמידים אשר למדו במהלך לימודיהם לתואר שני שיעורי שפה בהיקף של 16 שש״ס יזכו להכרה של 4 שש״ס מתוך החובות לתואר. תלמידים אשר למדו במהלך לימודיהם לתואר שני שיעורי שפה בהיקף 12-4 שש״ס יזכו להכרה ב-2 שש״ס.

משך הלימודים

תלמידי התכנית אמורים לסיים את לימודיהם, כולל הגשת עבודת הגמר המחקרית, תוך 3-2 שנות לימוד (שישה סמסטרים סה"כ).

הגשת הצעת מחקר לתזה

כתיבת הצעת מחקר לתזה היא אחד השלבים החשובים בהכנות לבצוע עבודת התזה. כתיבת ההצעה מחייבת את התלמיד לגבש את המחקר לפרטיו, לאחר קריאה מעמיקה ומקיפה של הספרות הרלבנטית. ההצעה מאפשרת למנחה העבודה ולחברי הוועדה החוגית לתואר שני לבחון את תכנית המחקר בביקורתיות על מנת לגלות ולתקן נקודות תורפה קודם לביצוע המחקר. על התלמיד לאתר מנחה לעבודה ולהמציא אישור הנחייה עד ה-30 בנובמבר (בשנת הלימודים הראשונה בתכנית) ולהגיש טיוטה ראשונית של הצעת מחקר למנחה עד סוף סמסטר א'. הצעת המחקר תוגש לוועדה החוגית לתואר שני עד חג השבועות.

מועד הגשת עבודת הגמר המחקרית (תזה) וציון מעבר

על התלמיד להגיש את עבודת התזה תוך שלוש שנים (או שישה סמסטרים) ממועד תחילת הלימודים בתכנית. על התלמיד להיות רשום לשנת הלימודים בה הוא מגיש את עבודת הגמר, ולהשלים את מלוא חובותיו בכל הקורסים הנדרשים לקבלת התואר, כולל עבודת הסמינר, טרם הגשת העבודה לשיפוט.

**ציון מעבר לעבודת תזה**:80.

שקלול הציון הסופי לתואר שני (׳המרחב האסיאני׳)

עבודת גמר מחקרית (תזה) 40%

עבודת סמינר אחת 10%

קורסים עיוניים 40%\*

4 קורסי שפה 10%\*\*

**סה"כ 100%**

\* 45% לתלמידים שהשלימו שני קורסי שפה.

\*\* 5% לתלמידים שהשלימו שני קורסי שפה.

**תנאי המלגה**

תשלום המלגה יוענק בארבעה תשלומים שווים מידי שנה בתאריכים הבאים:

1 נובמבר

1 פברואר

1 מאי

1 אוגוסט

המשך קבלת המלגה מעבר לתשלום הראשון מותנה בעמידה בתנאים הבאים:

תשלום שני (בשנה א׳):

* מציאת מנחה - עד ה-30 בנובמבר בשנת הלימודים הראשונה

תשלום שלישי (בשנה א׳):

* הגשת הצעה ראשונית למנחה - עד סיום סמסטר ראשון

תשלום רביעי (בשנה א׳):

* הגשת הצעה תזה לוועדת המ״א החוגית – עד חג השבועות (סמסטר שני)

תשלום ראשון (בשנה ב'):

* השלמת לפחות 10 נ״ז מקורסי התכנית (מתוך 16 נ״ז) - במהלך

שנת הלימודים הראשונה בציון ממוצע של 85 ומעלה.

* אישור הצעה תזה - תחילת שנת הלימודים (שנה ב׳).

תשלום שלישי ורביעי (בשנה ב׳):

* אישור מנחה על התקדמות בכתיבת התזה.

אי עמידה בתנאים הנ"ל בכל אחת מנקודת הזמן המצוינות תוביל לעצירת המלגה. תלמידים שלא יעמדו בתנאים יוכלו להמשיך את לימודיהם לתואר שני בחוג במסגרת תכנית "המאה האסיאנית".